Държавен вестник, бр. 45, 2000 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й 45
ни ще бъде назначен за председател на арбит-
ражния съд. Председателят ще бъде назначен в
рамките на два месеца от датата на назначава-
не на другите двама членове.
4. Ако в сроковете, определени в ал. 3 на този
член, не бъдат извършени необходимите назна-
чения, всяка от договарящите страни, при лип-
са на друго споразумение, може да покани пре-
зидента на Международния съд да извърши не-
обходимите назначения. Ако президентът е
гражданин на някоя от договарящите страни
или ако той/тя е възпрепятстван по някакъв друг
начин да изпълни тази функция, вицепрезидентът
ще бъде поканен да извърши необходимите наз-
начения. Ако вицепрезидентът е гражданин на
някоя от договарящите страни или ако той/тя също
е възпрепятстван да изпълни тази функция, след-
ващият по старшинство член на Международния
съд, който не е гражданин на някоя от договаря-
щите страни, ще бъде поканен да извърши необ-
ходимите назначения.
5. Арбитражният съд постановява решение-
то си въз основа на разпоредбите на този дого-
вор, както и въз основа на общоприетите прин-
ципи и норми на международното право. Съдът
определя своя собствена процедура.
6. Арбитражният съд постановява решение-
то си с мнозинство на гласовете. Това решение
ще бъде окончателно и задължително за двете
договарящи страни.
7. Всяка договаряща страна поема разходи-
те за своя член на съда и за своето представяне
в арбитражния процес. Разходите за председа-
теля и останалите разходи се поемат от догова-
рящите страни поравно.
Член 9
Разрешаване на спорове между инвеститор
на едната договаряща страна и другата дого-
варяща страна
1. Всеки спор, който може да възникне меж-
ду инвеститор на едната от договарящите стра-
ни и другата договаряща страна, отнасящ се до
инвестиция на този инвеститор на територията
на последната договаряща страна, се разреша-
ва, доколкото това е възможно, по приятелски
начин чрез преговори.
2. В случай, че такъв спор не може да бъде
разрешен в рамките на шест месеца от датата, на
която някоя от страните по спора е поискала уреж-
дане чрез преговори, засегнатият инвеститор може
да отнесе спора за решаване пред компетентния
съд на договарящата страна, на чиято територия
е била извършена инвестицията.
3. В случай на спорове по отношение на чл. 4,
5, 6 и 7 от този договор спорът може да бъде
отнесен за решаване пред арбитражен съд ад-
хок, който ще бъде съставен съгласно Арбит-
ражните правила на Комисията на Организа-
цията на обединените нации по международно
търговско право (UNCITRAL).
4. Арбитражният съд взема решението си въз
основа на националното законодателство на
страната, на чиято територия е извършена ин-
вестицията, въз основа на разпоредбите на този
договор, както и на общоприетите принципи и
норми на международното право.
5. Решението на арбитражния съд е оконча-
телно и задължително за двете страни по спора
и се привежда в изпълнение съгласно вътреш-
ното право на засегнатата договаряща страна.
Член 10
Консултации
Всяка договаряща страна може да поиска от
другата договаряща страна да сложат началото
на консултации по всички въпроси, свързани с
тълкуването и прилагането на този договор. Мяс-
тото и времето за провеждане на такива консул-
тации се договаря по дипломатически път.
Член 11
Прилагане
Този договор се прилага за всички инвести-
ции, извършени на територията на всяка от
договарящите страни, в съответствие с нейното
законодателство от инвеститори на другата
договаряща страна. Този договор обаче не се
прилага по отношение на инвестиционен спор,
възникнал преди влизането му в сила.
Член 12
Влизане в сила, продължителност
и прекратяване на договора
1. Този договор влиза в сила на тридесетия
ден след датата, на която договарящите страни
са се уведомили взаимно, че са изпълнени тех-
ните конституционни изисквания за влизането
в сила на този договор.
2. Този договор остава в сила за период десет
години. След това неговата валидност ще се
продължава автоматично за всеки следващ пе-
риод от пет години, до момента, в който някоя
от договарящите страни уведоми писмено дру-
гата договаряща страна за своето решение да
прекрати договора. Такова писмено уведомле-
ние следва да бъде направено по дипломати-
чески път поне дванадесет месеца преди изти-
чането на удължения период.
3. По отношение на инвестициите, извърше-
ни преди датата, на която уведомлението за
прекратяване на този договор влезе в сила, раз-
поредбите на чл. 1 до 11 ще останат в сила за по-
нататъшен период от десет години от датата на
уведомлението, посочено в ал. 2 на този член.
В уверение на което долуподписаните, над-
лежно упълномощени за това от техните прави-
телства, подписаха този договор.
Съставен в два екземпляра в София на 16
декември 1998 г. на български, испански и анг-
лийски език, като всички текстове имат еднак-
ва сила. В случай на различия при тълкуването
на този договор предимство има текстът на
английски език.
За правителството на
За правителството на
Република България:
Република Куба:
Валентин Василев,
Родриго Малмиерка,
министър на търговията
заместник-министър
и туризма
на инвестициите